POROČILO KOMISIJE EVROPSKEMU PARLAMENTU IN SVETU

Kakovost motornega bencina in dizelskega goriva, ki se uporabljata v cestnem prometu v Evropski uniji: enajsto letno poročilo (leto poročanja 2012)

1. Uvod

To poročilo predstavlja združeno poročilo držav članic v skladu z Direktivo 98/70/ES[1] (v nadaljnjem besedilu: Direktiva) za enajsto leto, s povzetki podatkov o kakovosti motornega bencina in dizelskega goriva, ki se uporabljata v cestnem prometu v EU, za leto 2012. Specifikacije za motorni bencin in dizelsko gorivo, ki se prodajata za cestni promet v EU, so vključene v Direktivo: prve so začele veljati 1. januarja 2000, druge 1. januarja 2005, tretje, ki so omejile vsebnost žvepla za vsa cestna goriva za motorna vozila v EU na 10 ppm, pa so začele veljati 1. januarja 2009. Dodatne zahteve so opredeljene v evropskem standardu za sisteme spremljanja kakovosti goriv („FQMS“), EN 14274:2012, ki se zahteva od leta 2004.

Direktiva določa tudi, da morajo države članice sporočiti zbirne podatke o kakovosti goriv, prodanih na njihovih ozemljih. Prvotni obrazec za to poročanje je bil določen v Odločbi Komisije 2002/159/ES z dne 18. februarja 2002[2]. Zahteve Direktive so se spremenile z uvedbo novih specifikacij za gorivo in zahtev za poročanje. Vse države članice prejmejo obrazec poročila, da se vključijo vse ustrezne podrobnosti ter omogočita analiza in primerjava na evropski ravni rezultatov spremljanja kakovosti goriv, izvedenega v državah članicah. Obrazec upošteva zahteve za poročanje, navedene v Odločbi Komisije 2002/159/ES, Komisija pa ga letno pregleda in odobri.

Leta 2012 so vse države članice upoštevale specifikacije za gorivo, ki za cestna goriva zahtevajo vsebnost žvepla, manjšo od 10 ppm. Poleg tega so države članice začele poročati o gorivih z dodanim etanolom, kar je zahteva za poročanje od 1. januarja 2011.

Vse države članice so predložile svoja poročila s predpisanim obrazcem. Od 27 letnih poročil o sistemu spremljanja kakovosti goriv jih je 19 prispelo v roku za poročanje do 30. junija, 6 jih je bilo prejetih manj kot en teden po izteku roka, zadnji dve poročili pa sta bili predloženi v dveh mesecih po prvotnem roku. V primerjavi z letoma 2009 in 2010 se je upoštevanje roka za predložitev poročil znatno izboljšalo, vendar je nekoliko slabše kot leta 2011, ko je poročila pravočasno predložilo 21 držav članic.

2. Prodaja goriva v Evropi

Leta 2012 se je prodaja goriva v EU močno nagibala v prid dizelskega goriva, saj je njegova prodaja dosegla 242 829 milijonov litrov, prodaja motornega bencina pa 109 328 milijonov litrov.

Prodaja motornega bencina se je od leta 2004 zmanjševala, pri čemer se je leta 2012 ponovno prodalo manj motornega bencina kot prejšnje leto. Pri vrstah motornega bencina se tržni delež motornega bencina z RON 91 še naprej zmanjšuje in se zdaj prodaja le v majhnih količinah, saj je prodaja leta 2012 znašala 456 milijonov litrov. Celotna količina prodanega motornega bencina z RON 98 je znašala 4 418 milijonov litrov, med RON 95 in 98 je znašala 14 622 milijonov litrov, največji delež prodaje pa je dosegel motorni bencin z RON 95, in sicer 89 832 milijonov litrov.

Tudi prodaja dizelskega goriva se je zmanjšala tretje leto zapored, pri čemer je največji delež prodaje doseglo dizelsko gorivo B7 z 219 769 milijoni litrov (90 %). Skupna prodaja dizelskih goriv B5 in B+ ter navadnega dizelskega goriva je znašala 23 061 milijonov litrov (2 720, 137 in 20 204 milijonov litrov).

Slika 1: Sprememba prodaje goriv v EU od leta 2001 do leta 2012

|| || Dizelsko gorivo ( || || || || || || Motorni bencin || || || || || ||

Slika 2: Prodaja goriv v EU glede na vrsto goriva leta 2012

Motorni bencin Dizelsko gorivo ||

|| v milijonih litrov

|| Neosvinčen motorni bencin < 10 ppm S || Dizelsko gorivo < 10 ppm S

|| || || Min. RON=91 || || || Min. RON=95 || || || RON 95=<RON<98 || || || RON>=98 || || || Dizelsko gorivo

|| || || Min. RON=91 E5 || || || Min. RON=95 E5 || || || RON 95=<RON<98 E5 || || || RON>=98 E5 || || || Dizelsko gorivo B5

|| || || Min. RON=91 E10 || || || Min. RON=95 E10 || || || RON 95=<RON<98 E10 || || || RON>=98 E10 || || || Dizelsko gorivo B7

|| || || Min. RON=91 E+ || || || Min. RON=95 E+ || || || RON 95=<RON<98 E+ || || || RON>=98 E+ || || || Dizelsko gorivo B+

Leta 2012 je bila prodaja goriva manjša kot leta 2011, pri čemer se je zmanjšala tako prodaja motornega bencina (zmanjšanje za 7 565 milijonov litrov) kot tudi dizelskega goriva (zmanjšanje za 2 398 milijonov litrov), kar je pomenilo skupno zmanjšanje prodaje cestnih goriv za motorna vozila v višini 9 963 milijonov litrov.

2.1 Razpoložljivost goriva leta 2012

Eno od najpomembnejših dejstev za leto 2012 je, da je motorni bencin z RON 91 skoraj izginil s tržišča in se zdaj prodaja le v štirih državah, pri čemer ima le na Danskem pomembnejši delež.

Motorni bencin E10 se prodaja le v treh državah članicah: v Franciji, na Finskem in v Nemčiji.

V preglednici 1 so prikazane količine in vrste goriv, ki se prodajajo, po državah članicah.

Preglednica1: Prodaja goriva v EU-27 glede na vrsto goriva leta 2012

Vrsta goriva || Prodaja motornega bencina (v milijonih litrov) || Prodaja dizelskega goriva (v milijonih litrov)

Država članica || Min. RON=91 || Min. RON=95 || Min. RON=98 || RON ≥98 || Skupaj motorni bencin || Skupaj dizelsko gorivo

Avstrija || 41 || – || 2 215 || 49 || 2 305 || 7 294

Belgija || – || 1 385 || – || 297 || 1 682 || 8 317

Bolgarija || – || 691 || – || 36 || 727 || 2 049

Ciper || – || – || 471 || 31 || 502 || 365

Češka republika || 16 || 2 195 || 62 || – || 2 273 || 4 865

Danska || 349 || 1 531 || 2 || – || 1 882 || 3 205

Estonija || – || – || 312 || 28 || 340 || 719

Finska || – || 1 144 || – || 948 || 2 092 || 2 843

Francija || – || 9 666 || – || – || 9 666 || 40 378

Nemčija || 50 || 23 479 || – || 1 502 || 25 031 || 40 232

Grčija || – || 3 831 || 52 || 102 || 3 985 || 2 506

Madžarska || – || 1 541 || – || 42 || 1 583 || 3 121

Irska || – || 1 684 || – || – || 1 684 || 2 630

Italija || – || 9 750 || – || – || 9 750 || 27 445

Latvija || – || 274 || 21 || – || 295 || 852

Litva || – || 300 || – || 7 || 307 || 1 342

Luksemburg || – || 347 || – || 77 || 424 || 2 001

Malta || – || – || 98 || – || 98 || 119

Nizozemska || – || 5 436 || 59 || – || 5 495 || 7 512

Poljska || – || 4 690 || – || 412 || 5 102 || 13 555

Portugalska || – || – || 1 403 || 110 || 1 513 || 5 268

Romunija || – || – || 2 418 || 205 || 2 623 || 6 602

Slovaška || – || 649 || – || 7 || 656 || 1 227

Slovenija || – || – || 607 || 78 || 686 || 2 270

Španija || – || – || 6 170 || 487 || 6 657 || 25 111

Švedska || – || 3 738 || 125 || – || 3 863 || 5 273

Združeno kraljestvo || – || 17 501 || 607 || – || 18 108 || 25 728

Na podlagi preglednice 1 je mogoče povzeti nekaj splošnih ugotovitev:

· Dizelsko gorivo prevladuje na trgu v vseh državah članicah, razen dveh, pri čemer motorni bencin predstavlja 61,4-odstotni delež prodaje goriva v Grčiji in 57,9-odstotni delež prodaje goriva na Cipru.

· Po drugi strani pa se največja odvisnost od dizelskega goriva kaže v Belgiji, saj prodaja dizelskega goriva v tej državi predstavlja 83,2-odstotni tržni delež, kar je največ med vsemi državami članicami največji.

· Največji obseg prodaje goriva leta 2012 je bil zabeležen v Nemčiji, kjer je dosegel 18,5 % skupne prodaje goriva v EU, pri čemer je delež prodaje motornega bencina znašal 38,4 %, delež prodaje dizelskega goriva pa 61,6 %. Naslednji največji trg je bila Francija s 14,2-odstotnim deležem prodaje motornega bencina in dizelskega goriva v EU, pri čemer je delež prodaje motornega bencina znašal 19,3 %, delež prodaje dizelskega goriva pa 80,7 %. Skupna prodaja goriva v Združenem kraljestvu je znašala 12,4 % celotne prodaje goriva, pri čemer je delež prodaje motornega bencina znašal 41,3 %, delež prodaje dizelskega goriva pa 58,7 %.

· V večini držav je davčna stopnja za dizelsko gorivo nižja kot za motorni bencin (včasih tudi znatno nižja). To je bilo skupaj z večjo učinkovitostjo dizelskih vozil (v primerjavi z enakovrednimi vozili na motorni bencin) in izboljšavami dizelskih avtomobilov ključno za preobrat k povečevanju uporabe dizelskih goriv v EU. V Združenem kraljestvu sta davčni stopnji za motorni bencin in dizelsko gorivo na liter goriva enaki, kar zaradi manjših prihrankov pri stroških za gorivo za avtomobile delno pojasni nižji relativni delež goriva v primerjavi z drugimi državami EU.

· V Evropi se motorni bencin E10 na trgu še ni dovolj uveljavil, saj ga trenutno prodajajo le tri države (Nemčija, Francija in Finska). V teh državah so razmere na trgu zelo različne: na Finskem ima motorni bencin E10 54,7-odstotni delež prodaje motornega bencina, v Franciji je obseg prodaje 24,1 %, v Nemčiji pa motorni bencin E10 predstavlja 14,2 % trga motornega bencina.

3 Spremljanje kakovosti goriva leta 2012

3.1 Opis sistemov, ki se uporabljajo v različnih državah članicah

Za izvajanje sistemov spremljanja kakovosti goriv se v EU uporablja veliko različnih pristopov. Čeprav se skladnost med državami članicami iz leta v leto počasi izboljšuje, pristopi segajo od tistih, ki temeljijo na evropskem standardu EN 14274[3], z vzorčenjem na ravni maloprodajnih bencinskih servisov, vse do nacionalnih sistemov.

Direktiva dopušča alternativne sisteme spremljanja, če takšni sistemi zagotavljajo rezultate, ki so enako zanesljivi kot rezultati EN 14274, čeprav merila za ocenjevanje tega niso navedena. Zato ni jasno, ali obstoječi sistemi, ki ne temeljijo na standardu EN 14274, izpolnjujejo to merilo.

Leta 2012 je večina držav članic zagotovila dodatne informacije o izbiri sistema spremljanja (če uporabljajo statistični model iz standarda EN 14274) ali informacije o izbiri nacionalnega sistema spremljanja.

Od 27 držav članic, ki so leta 2012 uporabljale sisteme spremljanja kakovosti goriva:

· se jih je pet odločilo za uporabo statističnega modela A iz standarda EN 14274 (Avstrija, Finska, Grčija, Italija in Španija),

· pet jih je uporabljalo statistični model B iz standarda EN 14274 (Francija, Nemčija, Poljska, Bolgarija in Romunija),

· devet se jih je odločilo za uporabo statističnega modela C iz standarda EN 14274 (Irska, Portugalska, Ciper, Češka, Estonija, Madžarska, Litva, Slovaška in Slovenija),

· preostalih osem pa je uporabljalo nacionalni sistem spremljanja.

3.2 Vzorčenje in poročanje

Ena od ključnih točk pri oceni kakovosti goriva je vzorčenje goriva. To vzorčenje je treba opraviti v skladu z zahtevami iz standarda EN 14274.

Ta standard navaja število in mesto vzorcev, ki jih morajo države članice odvzeti in o tem poročati v poročilih o kakovosti goriv. V standardu je določeno tudi najmanjše število vzorcev za posamezno vrsto goriva v vsakem zimskem in poletnem obdobju. Preglednica 2 prikazuje razčlenitev vzorčenja in poročanja za posamezne države članice v letu 2012. Če je država članica uporabila statistični model iz standarda EN 14274, se izračuna skupno najmanjše število potrebnih vzorcev, pri čemer je za vsak model (A, B in C) znana minimalna zahteva glede vzorca.

Preglednica 2 prikazuje tudi razčlenitev skupnega števila odvzetih vzorcev in vzorčenje, opravljeno na bencinskih servisih. To razčlenitev so za leto 2012 navedle vse države članice. Ker standard EN 14274 določa, da je treba za izpolnjevanje minimalne zahteve glede vzorčenja upoštevati mesta za točenje goriva, ki so opredeljena kot „mesta, maloprodajna ali veleprodajna, kjer se gorivo toči v vozila za namene pogona“, bi bilo treba vsakršno vzorčenje, ki se izvede na distribucijskih terminalih ali rafinerijah, opraviti poleg vzorčenja, ki se opravi na bencinskih servisih, da se izpolnijo minimalne zahteve glede vzorčenja.

V zvezi s tem je treba opozoriti, da Bolgarija sporoča podatke z enoletnim zaostankom. Zadevna država članica je bila v zvezi s tem opomnjena in Komisija upa, da bo do poročanja za leto 2013 ta težava odpravljena.

Neskladnost posameznih preskusov vzorcev glede na standard EN 228 za motorni bencin se je leta 2012 v primerjavi z letom 2011 nekoliko povečala, leta 2012 pa se je nekoliko povečala tudi neskladnost za dizelska goriva glede na standard EN 590. Celotno poročilo je navedeno v dokumentu EU Fuel Quality Monitoring – 2012 Summary Report – Final report to the European Commission DG Climate Action (Spremljanje kakovosti goriv v EU – povzetek poročila 2012 – končno poročilo za GD Evropske komisije za podnebno politiko), ki je na voljo na spletni strani generalnega direktorata za podnebno politiko.

Preglednica 2: Povzetek vzorčenja in poročanja držav članic glede na zahteve iz Direktive 98/70/ES in evropskega standarda EN 14274

Država članica || Model FQMS (1) || Velikost (2) || Ločeno poletno in zimsko obdobje? (3) || Vzorci posamezne vrste na obdobje (4) || Skupno št. zahtevanih vzorcev (5) || Odvzeti vzorci (6) || Vzorci, odvzeti na bencinskih servisih (7) || Skladnost vzorčenja (8)

Bnc. || Dzl. || Bnc. || Dzl. || Bnc. || Dzl. || Bnc. || Dzl.

Avstrija || A || M || ü || 50 || 106 || 100 || 106 || 100 || 106 || 100 || ü || ü

Belgija || N || M || ü || (50) || 200 || 100 || 2 239 || 6 036 || 2 239 || 6 036 || (ü) || (ü)

Bolgarija || B || M || ü || 100 || 212 || 204 || 453 || 496 || 428 || 473 || ü || ü

Ciper || C || M || ü || 50 || 108 || 100 || 328 || 173 || 328 || 173 || ü || ü

Češka republika || C || M || ü || 50 || 106 || 104 || 1 294 || 1 468 || 1 294 || 1 468 || ü || ü

Danska || N || M || ü || (50) || 202 || 100 || 43 || 21 || 43 || 21 || (×) || (×)

Estonija || C || M || ü || 50 || 110 || 100 || 350 || 215 || 350 || 210 || ü || ü

Finska || A || M || ü || 50 || 200 || 100 || 235 || 122 || 235 || 122 || ü || ü

Francija || B || V || ü || 200 || 800 || 400 || 473 || 408 || 473 || 408 || × || ü

Nemčija || B || V || ü || 200 || 826 || 400 || 602 || 415 || 602 || 415 || × || ü

Grčija || A || M || ü || 50 || 106 || 102 || 116 || 106 || 73 || 53 || × || ×

Madžarska || C || M || ü || 50 || 104 || 100 || 120 || 120 || 120 || 120 || ü || ü

Irska || C || M || ü || 50 || 100 || 100 || 201 || 194 || 160 || 161 || ü || ü

Italija || A || V || ü || 100 || 200 || 200 || 200 || 200 || 200 || 200 || ü || ü

Latvija || N || M || ü || (50) || 112 || 200 || 158 || 244 || 119 || 126 || (ü) || (ü)

Litva || C || M || ü || 50 || 104 || 100 || 106 || 100 || 92 || 89 || × || ×

Luksemburg || N || M || ü || (50) || 200 || 100 || 80 || 82 || 80 || 82 || (×) || (×)

Malta || N || M || ü || (50) || 100) || (100 || 36 || 37 || 27 || 27 || (×) || (×)

Nizozemska || N || M || ü || (50) || 100 || 100 || 50 || 50 || 50 || 50 || (×) || (×)

Poljska || B || M || ü || 200 || 434 || 400 || 279 || 204 || 279 || 204 || × || ×

Portugalska || C || M || ü || 50 || 108 || 100 || 200 || 100 || 200 || 100 || ü || ü

Romunija || B || M || ü || 100 || 208 || 200 || 244 || 243 || 221 || 223 || ü || ü

Slovaška || C || M || ü || 50 || 102 || 100 || 149 || 118 || 149 || 118 || ü || ü

Slovenija || C || M || ü || 50 || 200 || 100 || 154 || 162 || 154 || 162 || × || ü

Španija || A || V || ü || 100 || 230 || 200 || 780 || 396 || 0 || 0 || × || ×

Švedska || N || M || ü || (50) || 104 || 100 || 631 || 717 || 0 || 0 || (×) || (×)

Združeno kraljestvo || N || V || ü || (100) || 208 || 200 || 1 682 || 2 535 || 437 || 263 || (ü) || (ü)

# || Stolpec || Pojasnila

(1) Model FQMS || N = nacionalni sistem spremljanja kakovosti goriv (FQMS) A = statistični model A iz standarda EN 14274 B = statistični model B iz standarda EN 14274 C = statistični model C iz standarda EN 14274

(2) Velikost – velikost države || M = majhna (skupna prodaja cestnih goriv za motorna vozila < 15 milijonov ton/leto) V = velika (skupna prodaja cestnih goriv za motorna vozila > 15 milijonov ton/leto)

(3) Ločeno poletno in zimsko obdobje? || P Ločeno poročanje za poletje in zimo O kaže, da poročanje vključuje le rezultate vzorčenja za celo leto.

(4) Vzorci posamezne vrste na obdobje || EN 14274: za vrste goriva, ki predstavljajo manj kot 10 % skupne prodaje, so zahteve za vzorčenje zmanjšane. Za države članice, ki uporabljajo nacionalne sisteme spremljanja kakovosti goriv, so ocenjena enakovredna najmanjša števila vzorcev (na podlagi prodaje goriva) prikazana v oklepajih ().

(5) Skupno št. zahtevanih vzorcev || Zahtevan je izračun skupnega najmanjšega števila vzorcev EN 14274 v skladu z modelom za spremljanje kakovosti goriv in velikostjo države. Najmanjše število zahtevanih vzorcev se odvzame na „točkah uporabe“ na mestih za točenje goriva. Za države članice, ki uporabljajo nacionalne sisteme spremljanja kakovosti goriv, so ocenjena enakovredna najmanjša števila vzorcev (na podlagi prodaje goriva) prikazana v oklepajih ().

(6) Odvzeti vzorci || Skupno število odvzetih vzorcev glede na vrsto goriva na vseh mestih (bencinski servisi, terminali in rafinerije).

(7) Vzorci, odvzeti na bencinskih servisih || Skupno število vzorcev, odvzetih na bencinskih servisih, mestih za točenje goriva (javnih in komercialnih). To se poroča ločeno s standardnim obrazcem za poročanje; kadar se vzorci, odvzeti na bencinskih servisih, ne ujemajo s celotnimi odvzetimi vzorci, je to zaradi razlike v podatkih, predloženih v prvotnem poročilu (zlasti Francija in Češka republika, v katerih so vzorci, odvzeti na bencinskih servisih, večji od odvzetih vzorcev).

(8) Skladnost vzorčenja || ü Kaže skladnost z zahtevo glede števila vzorcev EN 14274, znak × pa kaže neskladnost. Upoštevati je treba, da to pomeni skladnost skupnega vzorčenja za vse vrste goriva; glej poročilo države članice o skladnosti vzorčenja za vsako vrsto goriva posebej. Kadar se uporablja nacionalni sistem spremljanja kakovosti goriva, je ocenjena skladnost za prikaz enakovrednosti s standardom EN 14274 prikazana v oklepajih (). Kadar države članice niso navedle razčlenitve mesta vzorčenja, skladnosti vzorčenja ni mogoče oceniti.

|| Bnc. || Motorni bencin

|| Dzl. || Dizelsko gorivo

4. Skladnost z mejnimi vrednostmi iz Direktive

4.1 Poročanje o motornem bencinu

Leta 2012 so vse države članice predložile popolne informacije o skladnosti vzorcev motornega bencina. Pri določanju skladnosti mora biti znano, katera preskusna metoda je bila uporabljena za preskušanje nekaterih parametrov (ponovljivost in meje dovoljenega odstopanja se namreč razlikujejo glede na preskusno metodo). Določeno je, da države članice te informacije navedejo na obrazcu za poročanje.

Neskladnost s specifikacijo je bila leta 2012 v EU najpogosteje ugotovljena pri naslednjih parametrih:

Leta 2012 je bil parni tlak v poletnem obdobju presežen 175-krat.

Vendar postaja očitno, da so številna preseganja posledica prehodnih obdobij, in sicer pri prehodu z goriva poletne specifikacije na gorivo zimske specifikacije in obratno, ki ga izvedejo dobavitelji.

Neskladnost s specifikacijami je bila leta 2012 v EU ugotovljena pri skupno 61 vzorcih RON/MON.

Nekatere države članice niso navedle vseh podrobnosti o vzorcih, za katere je bila ugotovljena neskladnost z mejami dovoljenega odstopanja.

4.2 Poročanje o dizelskem gorivu

Leta 2012 nekatere države članice niso navedle vseh podrobnosti o vzorcih, za katere je bila ugotovljena neskladnost z mejami dovoljenega odstopanja. Neskladnost s specifikacijami je bila od šestih parametrov, ki jih je bilo treba leta 2012 preskusiti za dizelsko gorivo, ugotovljena pri naslednjih parametrih:

Največjo dovoljeno vsebnost žvepla 10 ppm je presegalo skupaj 144 vzorcev.

Vendar je povprečna vsebnost žvepla za vse države članice še vedno nižja od obvezne mejne vrednosti 10 ppm, in sicer znaša 7,42 ppm.

Med vzorci, preskušenimi v zvezi z destilacijskimi omejitvami, je bilo 22 vzorcev neskladnih s specifikacijo.

4.3 Povzetek

Preglednica 3 vključuje povzetek skladnosti držav članic z Direktivo v zvezi s poročanjem za leto 2012 glede na rezultate analize vzorcev na podlagi mej dovoljenega odstopanja ter obliko in vsebino poročanja. S spremembo Direktive je bil vanjo med drugim vključen naslednji odstavek: „Države članice določijo kazni za kršitve nacionalnih določb, sprejetih na podlagi te direktive. Kazni, ki bodo določene, morajo biti učinkovite, sorazmerne in odvračilne.“ Nekatere države članice so predložile razlago ukrepov za odpravo pomanjkljivosti in sankcij, ki jih izrečejo nacionalni organi, kadar je ugotovljena neskladnost vzorcev s specifikacijami. Te in druge opombe, ki se nanašajo na sisteme spremljanja držav članic, so podrobneje navedene v poglavjih o posameznih državah članicah v dokumentu EU Fuel Quality Monitoring – 2012 Summary Report – Final report to the European Commission DG Climate Action (Spremljanje kakovosti goriv v EU – povzetek poročila 2012 – končno poročilo za GD Evropske komisije za podnebno politiko), ki je na voljo na spletni strani generalnega direktorata za podnebno politiko.

Na splošno, od 11 365 vzorcev, ki so bili leta 2012 preskušeni za motorni bencin, jih 322 ni bilo v skladu s specifikacijo glede mej dovoljenega odstopanja za enega ali več parametrov, kar pomeni 2,8-odstotno stopnjo neskladnosti. Od 15 039 vzorcev, ki so bili leta 2012 preskušeni v zvezi s šestimi obveznimi parametri za dizelsko gorivo, jih 237 ni izpolnjevalo določenih mejnih vrednosti, kar predstavlja 1,6 % vseh sporočenih vzorcev.

Delež vzorcev, za katere je ugotovljeno, da niso v skladu s specifikacijo, je odvisen od števila odvzetih vzorcev, ki pa mora biti (v posamezni državi članici) povezano z obsegom prodaje goriv in viri dobave. Ker države članice uporabljajo nacionalne sisteme, ki morda niso enakovredni statističnim modelom A, B in C, in statistične modele, ki morda niso najprimernejši, je treba upoštevati tudi neskladnost znotraj EU na podlagi obsega prodaje in števila vzorcev.

Preglednica 3: Povzetek skladnosti držav članic pri poročanju za leto 2012

|| Država članica || Neskladnost z mejnimi vrednostmi neskladni vzorci (NV)/vzorci skupaj || Nepopolno poročanje neizmerjeni parametri (NP)/parametri skupaj || Prepozno poročilo

|| || (1) || (2) || (3)

|| || Motorni bencin || Dizelsko gorivo || Motorni bencin || Dizelsko gorivo ||

|| || NV || Skupaj || NV || Skupaj || NP || Skupaj || NP || Skupaj || (meseci)

|| AT || 2 || 106 || 1 || 100 || 0 || 19 || 0 || 6 || Pravočasno

|| BE || 104 || 2 239 || 102 || 6 036 || 0 || 19 || 0 || 6 || Pravočasno

|| BG || 9 || 453 || 32 || 496 || 1 || 19 || 0 || 6 || Pravočasno

|| CY || 29 || 328 || 0 || 173 || 2 || 19 || 0 || 6 || Pravočasno

|| CZ || 21 || 1 293 || 21 || 1 413 || 0 || 19 || 0 || 6 || Pravočasno

|| DK || 0 || 43 || 0 || 21 || 0 || 19 || 0 || 6 || Pravočasno

|| EE || 8 || 350 || 2 || 215 || 1 || 19 || 0 || 6 || < 1 mesec

|| FI || 18 || 235 || 1 || 122 || 1 || 19 || 1 || 6 || Pravočasno

|| FR || 16 || 473 || 28 || 408 || 0 || 19 || 0 || 6 || < 1 mesec

|| DE || 5 || 602 || 1 || 415 || 0 || 19 || 0 || 6 || < 2 meseca

|| EL || 0 || 116 || 0 || 106 || 6 || 19 || 0 || 6 || Pravočasno

|| HU || 5 || 120 || 0 || 120 || 0 || 19 || 0 || 6 || Pravočasno

|| IE || 10 || 201 || 4 || 194 || 0 || 19 || 0 || 6 || Pravočasno

|| IT || 6 || 200 || 3 || 200 || 4 || 19 || 0 || 6 || < 1 mesec

|| LV || 0 || 158 || 0 || 244 || 0 || 19 || 0 || 6 || < 1 mesec

|| LT || 0 || 106 || 0 || 100 || 0 || 19 || 0 || 6 || Pravočasno

|| LU || 8 || 80 || 0 || 82 || 0 || 19 || 0 || 6 || Pravočasno

|| MT || 4 || 36 || 8 || 37 || 0 || 19 || 0 || 6 || Pravočasno

|| NL || 0 || 50 || > 1 || 50 || 2 || 19 || 0 || 6 || < 1 mesec

|| PL || 12 || 279 || 7 || 204 || 1 || 19 || 0 || 6 || Pravočasno

|| PT || 33 || 257 || 4 || 132 || 1 || 19 || 0 || 6 || Pravočasno

|| RO || 6 || 244 || 6 || 243 || 1 || 19 || 0 || 6 || < 1 mesec

|| SK || 8 || 149 || 8 || 118 || 0 || 19 || 0 || 6 || Pravočasno

|| SI || 4 || 154 || 4 || 162 || 1 || 19 || 0 || 6 || Pravočasno

|| ES || 0 || 780 || 0 || 396 || 0 || 19 || 0 || 6 || < 2 meseca

|| SE || 0 || 631 || 0 || 717 || 6 || 19 || 1 || 6 || Pravočasno

|| UK || 14 || 1682 || 4 || 2535 || 0 || 19 || 0 || 6 || Pravočasno

|| Št. držav || || || || || 27

||

(1) Neskladnost z mejnimi vrednostmi (meje zaupanja – 95 %) || V primeru nepopolnih poročil ni mogoče potrditi, ali so bile mejne vrednosti upoštevane pri vseh vzorcih. Če na podlagi predloženih podatkov ni bilo mogoče opredeliti števila vzorcev, ki presegajo mejno vrednost, znak „>“ pomeni, da je število vzorcev, ki presegajo omejitve, minimalno število in je lahko večje. ||

(2) Nepopolna poročila || Čeprav se lahko vzorčenje za nekatere parametre izvede v manjših količinah, je treba za pravilno oceno kakovosti goriva odvzeti vzorce za vse parametre. Države članice morajo jasno navesti, kdaj so bili pridobljeni rezultati vzorčenja, in te rezultate predložiti. ||

(3) Prepozno poročilo || Direktiva 98/70/ES določa, da morajo države članice predložiti poročila o spremljanju najpozneje do 30. junija vsako leto. ||

Drugi pomemben del ocene kakovosti goriva je njegova skladnost z določenimi parametri, ki jo je treba spremljati.

V nekaterih državah članicah se zdaj nekateri parametri ne merijo v celoti. V celotnem poročilu za leto 2012 EU Fuel Quality Monitoring – 2012 Summary Report (Spremljanje kakovosti goriv v EU – povzetek poročila 2012) je v preglednici s povzetkom parametrov, ki jih države članice niso sporočile za vsako vrsto goriva (Table relating to the Summary of parameters not reported by Member States for each fuel grade), navedeno število parametrov, ki se ne merijo, po državah članicah, pri čemer bodo ti podatki na voljo na spletni strani generalnega direktorata za podnebno politiko.

Čeprav se šteje, da to stanje ne pomeni težave za ocenjevanje splošne kakovosti goriva v Evropi, bo Komisija vztrajala, da morajo države članice te razmere v letu 2013 izboljšati.

5. Sklepne ugotovitve

Na podlagi spremljanja kakovosti goriv leta 2012 je ugotovljeno, da se specifikacije za motorni bencin in dizelsko gorivo iz Direktive 98/70/ES na splošno upoštevajo, pri čemer je bilo ugotovljenih le nekaj odstopanj od zadevnih določb.

Čeprav so se način izpolnjevanja obveznosti držav članic glede poročanja in spremljanja ter sistemi spremljanja kakovosti goriv izboljšali, v nekaterih primerih še vedno ne dosegajo vzorčenja na pričakovani ravni.

Komisija bo to vprašanje z zadevnimi državami članicami obravnavala pravočasno.

Ker so primeri neskladnosti razmeroma redki, države članice pa na splošno ukrepajo tako, da gorivo, ki ni v skladu z zahtevami, umaknejo iz prodaje, Komisija ni seznanjena z nobenimi negativnimi učinki na emisije vozil ali delovanje motorja zaradi teh prekoračitev.

Komisija poziva države članice k nadaljnjemu ukrepanju za zagotovitev popolne skladnosti, da se v prihodnosti takšne težave ne bi pojavljale.

[1] UL L 350, 28.12.1998, str. 58.

[2] UL L 53, 23.2.2002, str. 30.

[3] EN 14274:2003 – Goriva za motorna vozila – Ocena kakovosti motornih bencinov in dizelskih goriv – Monitoring kakovosti goriv (FQMS).